section_heading: Radnja
paragraph_text: U isto vrijeme, Hesh Rabkin počne žaliti što je posudio Tonyju 200.000 dolara. Tony nevoljko vraća svoj dug, podbadajući pritom Hesha ispred svoje ekipe antisemitskim primjerdbama. Hesh kasnije razgovara sa svojim zetom Elijem Kaplanom o svojim brigama da će ga Tony prije ubiti nego mu vratiti novac. I uistinu, dvojica Tonyjevih suradnika, Bobby Baccalieri i Carlo Gervasi, ohrabruju Tonyja da likvidira Hesha. Tony ljutito odvraća, da je Carlo zaradio koliko i Vito, ne bi se našao u financijskoj situaciji u kakvoj se nalazi. Nakon što Heshova djevojka umre od moždanog udara, Tony isplati preostali dug smetenom Heshu, ali njihov odnos ostaje otuđen i hladan.